JohanHeinsen/ENO huggingface dataset:
Aalborgs Stifts Adresseavis, 1826-06-15
Grækenland. J. des Debats indeholder følgende: "Vil vel Paschaen af Egypten stedse vedblive, med Hensyn til Grækenland at følge en ligesaa falsk som grusom Politik, en Politik, der i Begyndelsen imod hans Villie blev ham paanødt af den Ottomanske Port, og som mere og meere udtømmer denne duelige Regents Skatkamre, Hielpekilder og Rigdomme, en Politik, der tilsidst vil overlevere Egypten forarmet og svækket i Sultanens faderlige Hænder, og paadrage Mehemed Ali hiin skjæbnesvangre Udvikling, som enhver overordentlig Mand forud kan være vis paa, naar han ikke ved en modig Beslutning veed at undgaae samme? "Da Grækenland greb til Vaaben, nægtede Mehemed Alt længe, under forskjellige Paaskud, at komme Riget til Hjelp. Endelig brød den Musselmandske Fanatisme ud i Murren og Trudsler, Folket, der længe var holdt i Tømme ved Respecten for Paschaens hæderlige Bestyrelse, begyndte at spørge: Er Vicekongen Christen eller Musselmand, Allerede omgivet af Vantroe, som han foretrækker, har han maaskee forbundet sig med Rebellerne. Dervischerne, Fakirerne og nogle Ulemaer forberedte allerede en Revolution, som skulde tilintetgjort alt det, som Civilisationen nylig havde skabt i Egypten. Endog Skarpretteren var allerede hemmelig ved Haanden, og Hovedet af Mehemed-Ali, Vechabiternes og Nubiens Overvinder, skulde af en Kapidschi=Pascha bringes til Stambul. J dette betænkelige Øjeblik havde Paschaen maaskee gjerne hævet Uafhængigheds-Standarten, men han veiede sine Kræfter, betænkte, hvor foranderlig Lykken er, og bestemte sig til i det mindste tilsyneladende Underkastelse. Jbrahim afseilede; Creta blev næsten uden Sværdslag erobret og stillet under en forholdsmæssig mild og faderlig Regering. Paschaen haabede at kunne gjøre ligesaadan med Morea; han havde et Øjeblik hemmelige Forbindelser, med nogle af Hovedmændene paa Peloponnes, og disse skulde levere ham Nauplion i Hænderne. Var dette Udkast lykkedes, saa vilde det nye Egyptiske Sultanat maaskee snart være blevet proclammeret, det Ottomanske Rige deelt, og Ø Grækernes midlertidige Underkastelse under en forholdsmæssig taalig Souverain havde været mindre at beklage, end nu, da en skrækkelig Ulykke truer dem. Jbrahims heftige Character og Mesolongis herviske Modstand, have tilintetgjort disse Beregninger.
Aalborgs Stifts Adresseavis, 1826-06-15
Vil Mehemed Ali nu vedblive i sin Søns Person at spille et, Porten underordnet Værktøis Rolle, Vil han lydig modtage dens befalinger, at levere saa mange Tusinde Hoveder og Ører, opbrænde saa og saa mange Byer, han, som har anlagt nye i Egypten, sprænge Fæstningerne og Citadellerne i Luften, han, som veed saa godt, at det er bedre at have dem, Man har oftere talt om Uenigheder imellem Paschaen og Porten, havt ham mistænkt for Underhandlinger med den Græske Regering, iagttaget Øjeblikke af en besynderlig Uvirksomhed hos Jbrahim. Vi læste for nogle Dage siden, at Vicekongen har klaget for Divanet over hans Finantsers indviklede Tilstand, over Nødvendigheden af at maatte bevogte Nubien og beskytte Karavanerne til Mekka. Skulde han være mæt af at tjene en utaknemmelig, troløs Herre, "Nylig erfare vi et nyt Træk af denne Vicekonges Politik. 42 Ynglinge, udvalgte af de første Familier i Kairo, ere ankomne til Frankrig, for i et eget, dertil oprettet Collegium at erholde en videnskabelig og literair Dannelse.
Aalborgs Stifts Adresseavis, 1826-06-15
Professorerne og de Lærde ere anbefalede al mulig Omhu i denne Henseende. Dhrr. Agoub og Jomard ere blandt Andre opfordrede til at overtage Bestyrelsen af denne Anstalt, hvortil er anviist overflødige Fonds. Jblandt Lærlingerne, alle fra 16 til 20 Aar, er en Muhurdar eller Geheime-Secretair hos Vicekongen med nogle af hans yngste Huus-Officianter. "Hvad betyder denne besynderlige Plan, Skulde Mehemed-Ali, som vil civilisere Egypten, ville vedblive at ødelægge Peloponnes, i det Øjeblik han udsteder en Opfordring til vore Lærde, forblive en Gienstand til Afsky for den offentlige Mening? Eller forkynder denne nye Beslutning en lykkelig Forandring i hans Villie, Tænker han, efterat have opoffret sine Afrikanske Tropper, hvilke han selv frygter for, paa Underhandling med Grækerne, og vil han maaskee forlade Peloponnes, opgive Partiet, og lade Sultanen forsvare sig selv, Allerede har han havt Lejlighed til at see og maale Portens ualmindelige Svaghed nærved; uden hans fordærvelige Bistand havde den ikke været Grækerne voxen. Man maa meget let kunne fristes til at opgive dem, af hvis Utaknemlighed man intet kan haabe, og hvis Svaghed kuns kan indgyde liden Frygt. Hvor veed, om der ikke i et saa overordentligt Hoved fødes et Project, som paany vil forandre Tingenes Udseende?"
Aalborgs Stifts Adresseavis, 1826-06-15
Blandinger. Blandt fornemme Englændere, som i denne Tid skulle optages i den Engelske Adelstand eller udnævnes til Lorder, nævner Rygtet Sir Charles Long, Greven af Balcarras i Skotland, Hr. Stewart Wortley, Rose Ellis, Duncombe, Sir J. Leycester, Sir Charles Stuart, den Jrelandske Lord Northland, samt Hr. Vesey Fitzgeralds Moder og Livlægen Sir Henry Halfords Frue, paa hvis Børn og Efterkommere Pairsværdigheden skal forplante sig. Det findes imod Etiketten at adle Sir Henry, som praktiserende Læge.
Aalborgs Stifts Adresseavis, 1826-06-15
J Nærheden af Vien formere Ulvene sig frygteligen Forleden blev i Dyrehaven ved Schønbruun skudt En af uhyre Størrelse og Styrke, som ved at grave sig ind under Havemuren havde vundet Bopæl paa dette Sted, hvor den kunde vente sig sikkert og rigeligt Udkomme.
Aalborgs Stifts Adresseavis, 1826-06-15
En Strasborger Avis har følgende underlige Efterretning: "England er den 30te Januarii blevet forenet med Jreland ved en Kjædebro; dens Længde er 16000 Fod &c." - Dette synes at være en grov Forvexling med Menay=Broen imellem Carnarvon i Wales og Øen Anglesey, der ingenlunde rækker hele Veien over til Jreland.
Aalborgs Stifts Adresseavis, 1826-06-15
Hollænderne have nu erholdt, eller foregive i det Mindste at have erholdt, ganske behagelige Efterretninger fra Djocjocarta og den øvrige Krigsskueplads paa Java. Deres Tropper og Hjælpetropper have vel paa flere Punkter været i Haandgemæng med Mytterne - saaledes kalde Hollænderne Landets Jndbyggere, som ville hævde deres Uafhængighed - men disse ere stedse slagne tilbage med Tab. Adskillige Fyrster, som begunstigede Mytterne have underkastet sig, og de oprørske Fyrsters Magt, er i dagligt Aftagende.
Aalborgs Stifts Adresseavis, 1826-06-15
J Madrid har man i den sidste Tid havt et Rygte i Omløb, at den Franske Occupations=Armee betydeligen skal forstærkes, hvilket dog ikke er ganske sandsynligt. J det Mindste kunde dens Forstærkning saare let bidrage til Afbrydelse af det venskabelige Forhold, hvori Englands Cabinet i de sidste Aar har lagt Vind paa at staae med samtlige Cabinetter paa Fastlandet.
Aalborgs Stifts Adresseavis, 1826-06-15
J Frankrig forfærdiger man nu Jtalienske Straahatte ligesaa deslige, som de bedste fra Livorno og Florents. J Moyrant, ikke langt fra Lyon, er en Fabrik, som sysselsætter 400 Arbeidere og levere Hatte endog til 600 Franker. Stykket. - Men det er jo ogsaa Eftergiørelsens Tidsalder, som Dr. Heiberg bevidner i Vaudevillet den 28de Januar, Side 53. "Hvad man nu dog eftergiør, J al Verdens Lande!
Aalborgs Stifts Adresseavis, 1826-06-15
Engelsk Sennep, Foraarsmør, Mineralske Vande. Kaffe vorer nok saa fiin J hver Bondehave, Ja man kan Champagneviin, Af Kartofler lave." &c.
Aalborgs Stifts Adresseavis, 1826-06-15
Fædrelandet.
Aalborgs Stifts Adresseavis, 1826-06-15
Kjøbenhavn. Løverdagen den 3die Juni holdtes i Trinitatis Kirke den sædvanlige Høitidelighed, i Anledning af Rectorskiftet, hvormed i Aar forbandtes Erindringen om at et Aartusinde nu er henrundet, siden den første Spire til Christendommens Jndførelse hos os blev lagt; i hvilken Anledning tillige sex Lærde, som efter Jndbydelsen havde skrevet og offentligen forsvaret theologiske Doctordissertationer, bleve creerede. Til Høitideligheden var skeet Jndbydelse ved et Program over Culturen hos Grækerne i de heroiske Tider, forfattet af Hr. Professor F. C. Petersen. - Ved Processionens Jndtrædelse i Kirken præluderedes paa Orgelet af Hr. Professor Weise. Derpaa afsanges af Studenter en af det theologiske Facultets Decanus Hs. Højærværdighed Hr. Professor J. Møller forfattet og af Hr. Studiosus Berggreen componeret Sang. Da Sangen var endt, betraadte Hr. Professor J. Møller Talestolen, og viste den theologiske Doctorgrads Værd og Nødvendighed i den i Alder fremrykkede christen Kirke. - Ved Talens Slutning creerede han til Doctorer de Herrer Amtsprovst P. H. Mønster, Ridder og Dannebrogsmand, Provst F. Schmidt, Ridder af Dannebrogen, Professor og Dr. philos. J. C. G. Johansen, Pastor N. Faber, Licentiat og Lector N. Fogtmann. Den første holdt derpaa i eget og samtlige Collegers Navn en Taksigelsestale. Endeligen besteeg Universitetets fratrædende Rector Hr. Professor Ørsted, Ridder af Dannebrogen og Dannebrogsmand, Talestolen, og viiste at Christendommen begunstiger Videnskaber og Aandsdannelse. Derpaa gik han over til at omtale de ved Universitetet i sidste Aar foregaaede Forandringer, saaledes som plejet at skee ved Rectorskiftet og at uddele de i det forløbne academiske Aar vundne Præmier. J Lovkyndigheden havde Cand. juris, nu Cancellist C. F. Mourier, i Mathematiken Cand. philos. J. A. Dyssel, i Æsthetikken Cand. juris H. Hertz vundet Præmien. J Mathematiken havde Cand. philos. A. J. Unsgaard erholdt et meget hæderligt Accessit. Endeligen overgav den fratrædende Rector sin Værdighed til Hr. Professor K. L. Rahbek, Ridder af Dannebrogen. - For og efter Rectors Tale gaves Sange af samme Forfatter og Componist, som den første.
Aalborgs Stifts Adresseavis, 1826-06-15
Skibsefterretninger.
Aalborgs Stifts Adresseavis, 1826-06-15
Jfølge officiel Beretning er den 16de April ved Higuerita (en By i Andalusien ligeoverfor Villa Real i Algawien) indstrandet et efter al Sandsynlighed Dansk Skib uden Mandskab og uden Papirer, der kunde give nærmere Oplysning. Det var ladet med Sukker, og Kisterne vare mærkede TY. Af Ladningen er intet bjerget, derimod endeel af Jnventariet efter at Stormen havde sat Skibet. op paa Land.
Aalborgs Stifts Adresseavis, 1826-06-15
Det danske Skib Stærkodder er den 25de Maj fundet i Søen med Bunden i Veiret og bragt ind til Peterhead ved Aberdeen af nogle Fiskere. Ladningen bestod af Stykgods; nogle af Folkenes Lig ere fundne og begravede paa Kirke. gaarden i Cnuden.
Aalborgs Stifts Adresseavis, 1826-06-15
Helsingøer. Den 10de Juni clarerede Simon C.C. Holm, Frederik & Maria, fra Aalborg til Østersøen, med Sild.
Aalborgs Stifts Adresseavis, 1826-06-15
Gravskrivt. Herunder hviler Støvet, af den salige Afdöde, Axel Rosenkrands Segelcke, Sognepræst for Vrensted og Thise Menigheder i Aalborg Stift Han var föd paa Sandviggaard udi Bergens Stift i Norge den 9de Julii 1752. Mistede tidligt sin Fader.
Aalborgs Stifts Adresseavis, 1826-06-15
Captain Severin Viincens Segelcke, blev opdragen af Præsten Thomas Riese, og den duelige Rector Ahrentz. For at glæde sin elskede Moder.
Aalborgs Stifts Adresseavis, 1826-06-15
Frue Cecilia Sophia Westerborg, studerede han Theologien; var siden Lærer ved de lærde Skoler i Bergen og Christiansand, hvor Biskop Eilert Hagerup beskikkede ham til Rector, indtil han afløstes af Sören Monrad, som erkjendte hans Flid og Duelighed.
Aalborgs Stifts Adresseavis, 1826-06-15
Tre af Norges Biskopper, Sörensen, Bugge og Krogh. tilligemed Statsraad Sommerhjelm, erindre Segelcke som deres Lærer. Aar 1782 blev han Sognepræst.
Aalborgs Stifts Adresseavis, 1826-06-15
til Kongens Tisted i Viborg Stift, hvorfra Greve Rosencrone fölgende Aar kaldede ham til Vrensted og Thise. Aar 1783 den 3die October. blev Præsten gift med Jomfrue Hedevig Bruun Lassen, Deres Ægteskab velsignedes med 10 Börn, af hvilke 6 tilligemed Enken, begræde denne Retfærdiges Död, som indtraf den 21de Mai 1826. 150 Aar var han Embedsmand med sjelden og redelig iver, men den forönskede Hvile, som den svage og trætte Olding forgiæves sögte paa Jorden, fandt han ikkun i Graven. Fred være med hans Minde!
Aalborgs Stifts Adresseavis, 1826-06-15
Døde. Commerceraad og Grosserer P. Rabeholm; Pensionist C. F. Wunder, 54 Aar; Silke= og Klædekræmmer N.S. Aabye, 51 Aar; Mad. M. M. Coster, fød Hage, 75 Aar; Urtekræmmer J. J. Sanne, 45 Aar, Brygger C. H. Ording, 79 Aar; N. C. Poulsen, forhen Copiist i Admiralitet, 33 Aar; Jfr. C. C. Petersen; Meelhandler og Rugbrødsbager J. C. Buchardt, 73 Aar; H. Mehl, Fabrikant ved den kgl. Porcellainsfabrik, 61 Aar; Mad. F. E. Petersen, fød Lenholm, 54 Aar; Steenslager N. P. Schou; afskediget Capitain og Regimentsqvarteermester T. D. Schrøder; Enkefrue J. B. Arff, 75 Aar; Hørkræmmer H. Larsen, 37 Aar; Jfr. S. C. Træ ter, 16 Aar; Fyrværker ved det kgl. Artilleriecorps A. Ellefsen, 43 Aar; J. J. T. Hoe, 31 Aar; Mad. A. K. Lund, fød Ravn, 87 Aar; Mad. J. C. Faith, fød Bønsøe, 47 Aar; Mad. C. C. Friedenreich, fød Elling, 86 Aar; Alle i Kjøbenhavn. - C. L. Luplau, 53 Aar, i Ermelundshuset. - Mad. M. C. Dame, fød Heineth, 62 Aar, i Ubye Præstegaard. - Enke-Professorinde W. L. Clod, fød Stagemeier, 77 Aar; Jfr. R. Rasmussen, 23 Aar, i Odense. - Frue A. K. Kruuse, fød Garmer, 80 Aar, i Horsens. - Mad Galtrup, fød Kortbech, 82 Aar, i Glomstrup, paa Morsøe. - Mad. D. M. Schiøtt, fød Voigt, 30 Aar, i Aarhuus. - Provstinde A. B. Eeg, fød Schurmann, paa Eegshvile. - Provstinde C. A. Friis, fød Ravn, 83 Aar; Dreielsvæver Hagen Nielsen, 74 Aar, i Viborg. - Rectorinde, H. M. Eyler, fød Zander, 30 Aar, i Lütjenborg. - Kammerherre A. v. Hennings, 80 Aar, paa Ranzau. - H. W. A. Janssen, i Marne. - Deputeret Borger og Viinhandler C. F. Juels, 59 Aar, i Kiel. - Kasserer ved den kgl. Lotto, Kammerraad H. Storjohan, 83 Aar; Carl Reincke, 18 Aar; i Altona.
Aalborgs Stifts Adresseavis, 1826-06-15
Bekjendtgjørelser. Undertegnede, som for denne Termin modtager de Renter af offentlige Stiftelsers Midler, der forhen have været erlagte til S. T. Hr. Etatsraad og Borgmester Hornsyld, er sikkerst at træffe paa min Boepæl i Gabels Gaard hver Morgen, til Kl. 10. Aalborg den 13de Juni 1826. Schmidt, Byefoged.
Aalborgs Stifts Adresseavis, 1826-06-15
J Anledning af en Hr. Borgens Avertissement i denne Avises No. 87, undlader jeg ikke, blot til Efterretning for ham og Andre, at melde: At i Aaret 1811 den 26de December er udstædt Arvefæste=Skjøde paa Tiendegaard og Mølle, thinglæst den 16de Januari 1812 til Arvefæster T. Kryger, der først er udslettet 1823, og idet jeg erklærer, at hans Exellence min høje Herre, eller hans Betiente, som saadanne, aldrig har modtaget et saadant Depositum Hr. Borgen omtaler, haaber tillige at hvad end Hr. Borgen videre maatte skrive, han vilde lade den Mand udenfor, der er alt for ophøiet til at være Gienstand for en Avisfejde, men søge ved Lands Lov og Ret hvad han attraaer i denne Sag, der mindst egner sig til at føres i en Avis. Lindenborg den 14de Juni 1826. Kirstein.
Aalborgs Stifts Adresseavis, 1826-06-15
Dersom nogen skulle paa Altonastedets forordningsmæssig indhegnede Eiendom, St. Hans Aften forsøge paa at forskaffe sig derfra Materialier til at brænde Blus med, da maae de selv tilskrive dem Følgerne. Lassen, Eier af bemeldte Sted.
Aalborgs Stifts Adresseavis, 1826-06-15
Det i Klubben Enighedens Hauge til den 18de bestemte Bal, bliver, formedelst indtruffen Forhindring, udsat til Tirsdagen den 20de førstkommende. Aalborg den 13de Juni 1826. Thomas Borregaard.
Aalborgs Stifts Adresseavis, 1826-06-15
Skilderieglas i større og mindre Dimentioner kan faaes hos N. P. Knachergaard.
Aalborgs Stifts Adresseavis, 1826-06-17
Blandinger. Missionsvæsenet i Frankrig og den bigotte Vending, som Alting nu tager, finder dog hist og her nogen Modstand. Normannerne, der ere bekjendte som de klammerilystneste af alle Frankrigs Jndbyggere, have været forstokkede nok til gjentagne Gange at betjene Missionærerne, som indfinde sig hos dem med Evangeliets Løgte, med Haandgribeligheder, endog med Stavshug, Stenshug &c. &c. Den 4de og 5te Dennes fandt i Normandiets Hovedstad Rouen især megen Mishandling mod de Faareklædte Sted. Mange ulykkelige Dueller vare Følgen heraf.
Aalborgs Stifts Adresseavis, 1826-06-17
Den stærke Tørke, som i 4 a 5 Aar har plaget Nordkysten af Sydamerica, og de derved liggende Øer, er i dette Aar bleven afløst af en velgjørende Regntid, hvorved de større Landstrækninger ere blevne omdannede til sande Haver, og med den qvægende Luft have ogsaa Sangfuglene indfundet sig paany. Det skal være i Værk, at grave en Canal af 18 franske Miles Længde tvers igjennem Øen Cuba, for at sætte dens Nord= og Sydkyst i en sikkrere Forbindelse med hinanden, end den som haves udenom de saare vanskelige Endepunkter.
Aalborgs Stifts Adresseavis, 1826-06-17
J Spanien er befalet, at alle Embeder, som blive ledige, skal besættes med afskedigede Embedsmænd, der ere rensede, saalænge nogen af Disse findes. Jøvrigt bliver Landet stærkt hjemsøgt og gjennemstreifet af Guerillahobe.
Aalborgs Stifts Adresseavis, 1826-06-17
Den Engelske Gesandt i St. Petersborg, Lord Strangford, har ved Døden mistet sin Gemalinde, som var nylig kommet op af en Barselseng.
Aalborgs Stifts Adresseavis, 1826-06-17
De kolumbiske Havne Puertobello og Cartagena ere erklærede for Frihavne o: alle Transitvare kunne indføres uden Told.
Aalborgs Stifts Adresseavis, 1826-06-17
For at leve i Fred med Deyen af Algier, har den Spanske Regering maattet skrabe sex Millioner Realer sammen og tilsende ham.
Aalborgs Stifts Adresseavis, 1826-06-17
Man har i et offentligt Blad anmærket: at blandt et viist Pige-Jnstituts 36 ugentlige Læretimer ere de 12 bestemte for Dands og 2 for Religion. - Men langt fra at gjøre nogen ufordeelagtig Slutning deraf, ville vi beundre de unge Damers levende Sands for det Høiere, da de kan fatte Religion 6 Gange lettere, end Dands.
Aalborgs Stifts Adresseavis, 1826-06-17
J Charleston i Nordamerica skulde den 24de April en Neger været henrettet; men maatte beholde Livet, fordi der fandtes ingen Bøddel, eller Nogen, der vilde fungere som Saadan.
Aalborgs Stifts Adresseavis, 1826-06-17
Den Stadsvogn Hertugen af Devonshire bringer med sig til St. Petersborg, koster ham 4000 Pd. Sterling.
Aalborgs Stifts Adresseavis, 1826-06-17
Fattigskatten for de britiske Riger ifjor udgjorte 5786000 Pd. St. (Omtrent 60 Mill. Rdr.)
Aalborgs Stifts Adresseavis, 1826-06-17
Den næstældste Prindsesse af Leuchtenberg skal formæles med Arveprindsen af Hohenzollern=Hechingen. Nationalgalleriet i London er bleven beriget ved 3 Mesterværker, af Pousin, A. Caracei og Tizian, hvilke Regeringen har kjøbt for 9000 Lstl. En Samling, som Sir Georg Beaumont forhen havde skienket det britiske Museum, bliver nu ogsaa forenet med Nationalgalleriet, da Regeringen har besluttet, at sætte Galleriet under lige Bestyrelse som Museum, og at lade en Bygning derfor opføre ved den store Plads, der bliver ved Charing Cross, hvor Carl den 1stes berømte Ridderstatue staaer. Paa denne Plads vil flere andre Pragtbygninger opstaae. Northumberland=House, og St. Martins. Kirkens prægtige Portal vil udgjøre en Deel af denne Plads, som vel i Pragt vil blive en af de første i Verden.
Aalborgs Stifts Adresseavis, 1826-06-17
Moniteuren meddeler i et Blad Tilladelser, til at oprette elleve Nonneklostre i Paris og Departementerne. Ved Leeds tildrog sig forleden den sørgelige Hændelse: at en ung Klædefabrikant, som kom hjem fra Markedet, bankede paa sin Kjerestes, en Mis Carlisles Vindue, og talte en kort Tid med hende, efterat hun havde aabnet et Vindue: en yngre Søster, som sov i næste Kammer, vækkede, af Frygt for Tyve, deres Fader, og Denne løb til, og stak med en Kaarde saa uheldigen ud af Vinduet, at han bibragte den unge Blackburn et dræbende Stød, hvoraf han døde næste Dag. Den Dræbte var 28 Aar gammel og en meget retskaffen Mand, og Jomfrue Carlisle er en Pige af det agtværdigste Rygte. Faderen er tiltalt som uforsætlig Manddraber.
Aalborgs Stifts Adresseavis, 1826-06-17
J Frankfurt var Hr. Rothschild den første Lykkelige, som ved en Koureer fra Constantinopel fik Efterretning om det Russiske Ultimatums Antagelse, og forføiede sig om Morgenen Kl. 6 med denne vigtige Nyhed til Forbunds præsidenten, Hr. v. Münch. Det traf sig just heel besynderligt, at det Jsralitiske Landværn i samme Stund havde Vagt udenfor Præsidentens Palais. Neppe var den afløst, før den store Nyhed udbredte sig som en Løbeild over hele Staden: "Hr. v. Rothschild er kjørt til Palaiet; der maa sau være passeret noget vigtigt!" Herover kom alle i Handelen med Statspapirer interesserede Jøder i en forfærdelig Uroe og Bevægelse, indtil Hr. Baronen havde meddeelt nogle Fortrolige sin store Hemmelighed, disse atter Andre den, og inden faa Timer vare de Østerrigske Papirer stegne fra 86 til 89 1/2. I Hertugdømmet Vestfalen og flere Steder, ere nu ogsaa Jsraliterne af deres Rabbiner blevne opfordrede til at yde de ulykkelige Grækere frivillige Bidrag, med den Anmærkning: at der gaves en Tid, da Religionshad udsatte deres Fædre for lignende Forfølgelser. J Stockholm er foreslaaet, at anvende de indsamlede Gaver til Jndkjøb af Vaaben og Munition eller til at udruste et Krigskib for Grækerne.
Aalborgs Stifts Adresseavis, 1826-06-17
Den Franske Admiral Rigny har atter været i Napoli, og med Magt befriet alle de dertil opbragte Østerrigske Skibe. J Syras Havn tog den Franske Fregat, Galathea, forleden en Græsk Brig paa 16 Kanoner, som den havde visiteret i aaben Søe og frataget den Mandskabet, men alligevel smuttede fra den ved Hielp af andre 60 Mand, som vare skjulte i Rummet. De Britiske Krigskibe ere heller ikke uvirksomme. Foruden at de have brændt eller boret flere Græske Skibe isænk, har Commodore Hamilton begivet sig til Jpsara, hvor han agter at gjøre en Landgang, for at ødelægge "denne Røverrede.
Aalborgs Stifts Adresseavis, 1826-06-17
Til den saa høist interessante Dronnings, Maria af Skotland, Historie ere vigtige Oplysninger udkomne i Hugh Campbells Værk, som noget forkortet er udkommet paa Tysk, under Titel: Liebesbriese der Königin Maria von Schotland an Jacob Carl von Bothwel, nedst ihren Liebessonnetten, Checontracten und andern Urkunden. Aus dem Englischen des Hugh Campbell. Leipzig 1825. 2 Dele. 8, med Dronningens Brystbillede. J en Jndledning læses det vigtigste om Historien med bemeldte Kjerlighedsbreve, om deres Opdagelse, om den liden Guldkasse, hvori de bevaredes m.m.
Aalborgs Stifts Adresseavis, 1826-06-17
Den 1ste Januar tog General Bolivar Afsked fra den ny Fristat i Over-Peru, som af ham kaldes Bolivia, ikke Bolivar. General Sucre, Stormarskal af Ayacucho, forestaaer indtil videre Regeringen. Bolivar vilde begive sig til Kongressen i Lima, der skulde aabnes den 10de Februar, for at nedlægge sit Diktatur. Aarsdagen for Konstitutionens Jndførelse festligholdtes med stor Pomp i Caraccas den 25de April, hvorved hele Staden var illumineret. Præsterne lode sig den Dag ikke see.
Aalborgs Stifts Adresseavis, 1826-06-17
Den 17de blev her fornummet nogle stærke Jordrystelser, som udbredte stor Skræk. Paa Gaderne laae en Mængde Koner og Børn paa Knæe og slog sig for Brystet, og raabte paa Spansk: "Gud være mig arme Synder naadig! For de i det Peruanske Gebet værende Miner forlanger Regeringen i det mindste 3 Millioner Dollars. Overalt give Mexikanske Gruber nu de Londoner Selskaber rigeligt Udbytte.
Aalborgs Stifts Adresseavis, 1826-06-17
Den 29de forrige Maaned blev Posten fra Vien til Prag overfaldet af Røvere imellem Stockerau og Mallebern, nogle Stationer fra Vien. Brevsækken med 6000 Breve er siden funden; men Tabet af Statspapirer skal være betydeligt.